Diari Oficial de la Generalitat Valenciana


Sumari del DOGV 3733, del 18-04-2000 (2000/2758)

RESOLUCIÓ de 22 de març de 2000, de la Direcció General per als Recursos Humans i Econòmics de la Conselleria de Sanitat, per la qual executa la sentència 1.193/1999 del Tribunal Superior de Justícia de la Comunitat Valenciana, corresponent al concurs de trasllats de personal no sanitari, conductors de vehicles especials, convocat per la Resolució de 15.03.1995.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2758


Organisme emissor
:   Conselleria de Sanitat

Tipus de document
:   Resolució

RESOLUCIÓ de 22 de març de 2000, de la Direcció General per als Recursos Humans i Econòmics de la Conselleria de Sanitat, per la qual executa la sentència 1.193/1999 del Tribunal Superior de Justícia de la Comunitat Valenciana, corresponent al concurs de trasllats de personal no sanitari, conductors de vehicles especials, convocat per la Resolució de 15.03.1995. [2000/X2758]
  
Vista la sentència 1.193/1999, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, per la qual es declara contrària a dret la Resolució de 15.03.1995, que convocava el concurs de trasllats de personal no sanitari (DOGV de 10.04.1995), i l'anul·la i la deixa sense efecte per tal com estableix com a requisit per a participar en el concurs en la categoria de conductor de vehicle especial el fet de tenir el permís de conduir D.
  
Atés que sobre el concurs esmentat adés han recaigut dues sentències fermes, núm. 716/1997 i 244/1999, a favor de dos dels concursants, que han sigut executades adjudicant dues places definitives del concurs corresponents al SEU-SAMU de València i al SEU Parc Mòbil d'Alacant.
  
Atés el que disposen els articles 118 de la Constitució Espanyola i el 18 de la Llei Orgànica del Poder Judicial, segons els quals és obligatori complir les sentències en els seus termes, i fent ús de les facultats que legalment tinc conferides per l'article 3 de l'Ordre de 18.02.2000, de la Conselleria de Sanitat, per la qual aprova delegacions d'atribucions a favor de diferents òrgans de la conselleria (DOGV núm. 3.699, d'1.03.2000), resolc
  
Convocar un concurs de trasllats de personal no sanitari en la categoria de conductor de vehicles especials.
  
Les bases de la convocatòria s'adaptaran a les publicades en la Resolució de 15 de març de 1995, del director general del Servei Valencià de Salut (DOGV núm. 2.487, de 10.04.1995), llevat del requisit relatiu al permís de conduir, ja que s'hi exigirà el B, amb les matisacions següents:
  
a) Les places susceptibles de ser adjudicades seran 5, que triaran els concursants que obtinguen més puntuació en el concurs, entre les 12 que a continuació s'allisten com a annex I.
  
b) Les persones interessades a participar en el concurs hauran d'emplenar una sol·licitud adaptada al model que figura en l'annex II d'aquesta convocatòria.
  
Les sol·licituds, adreçades al director general per als Recursos Humans i Econòmics i ben emplenades, es podran presentar en les unitats de registre de les dependències administratives següents:
  
- c/ Girona, 26, 03358 Alacant.
  
- av. del País Valencià, 33, 03982 Alcoi.
  
- c/ Hort dels Corders, 12, 12692, Castelló de la Plana.
  
- av. de Ferran el Catòlic, 74, 46879 València.
  
El termini de presentació d'instàncies serà d'un mes comptador des de l'endemà de la publicació d'aquesta resolució.
  
c) Respecte al barem del concurs, atesa la data de la convocatòria, el còmput de temps per a la certificació dels serveis prestats es comptarà fins a la data 10.04.1995, i per a la resta dels mèrits 11.05.1995.
  
La present convocatòria, les bases i tots els actes administratius que dicte el director general per als Recursos Humans i Econòmics de la Conselleria de Sanitat com a desenvolupament, podran ser impugnats per les persones interessades mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de la publicació de l'acte recorregut, segons que disposen els article 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció modificada per la Llei 4/1999, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. També, potestativament, podrà interposar-s'hi recurs de reposició, en el termini d'un mes, davant el director general per als Recursos Humans i Econòmics, segons els articles 116 i 117 de la Llei 30/1992, ja esmentada, en la redacció modificada per la Llei 4/1999.
  
Podrà interposar-se recurs d'alçada contra les resolucions i els actes de tràmit dictats pel tribunal que ha de jutjar el concurs, en el termini d'un mes, segons la redacció modificada per la Llei 4/1999 dels articles 107 i 114 de la Llei de Règim Jurídic de les Administracions Públiques i del Procediment Administratiu Comú.
  
Tot això sense perjudici que s'use qualsevol altre recurs que hom considere convenient per al seu dret.
  
València 22 de març de 2000. El director general per als Recursos Humans i Econòmics: Alejandro Bañares Vázquez.
  
Annex I
  
Places oferides
  
Codi Centre Localitat Nombre
  
 de places
  
03067 SEU Parc Mòbil Alacant 1
  
03745 Centre de Transfusions Alacant 1
  
12209 Centre de Transfusions Castelló de la Plana 3
  
46842 Centre de Transfusions València 1
  
46936 SEU Parc Mòbil València 6
  
46871 SEU València 2 València 1
  
46595 SEU València 1 València 2